Source: https://ispis.sk/judikatura/KSKE/7S153/2011
Timestamp: 2020-04-08 17:49:55+00:00
Document Index: 14720202

Matched Legal Cases: ['§ 250', '§ 35', '§ 246', '§ 250', 'súd ', 'súd ', 'Súd ', '§ 35', '§ 246', 'súd ', '§ 250', 'súd ', 'súd ', 'súd ']

KSKE 7 S 153/2011 - iSpis
iSpis Judikatúra – KSKE 7 S 153/2011
KS v Košiciach, dátum 01.01.2012, sp.zn. KSKE 7 S 153/2011
§ 250 ods. 2 písm. d) OSP
§ 35 ods. 1 písm. a) zákona č. 73/1998 § 246a ods. 1 OSP § 250d ods. 2 OSP
Súd: Krajský súd Košice Spisová značka: 7S/153/2011 Identifikačné číslo súdneho spisu: 7011201070 Dátum vydania rozhodnutia: 02. 01. 2012 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2012:7011201070.1
Uznesenie Krajský súd v Košiciach, v právnej veci žalobcu: I.. I.. V. C., T.. XX.X.XXXX, H. C. XX, Y., zastúpeného: IURISTICO, s.r.o., advokátska kancelária, Š. XX, Y., V.: XX XXX XXX, proti žalovanému: Ministerstvo vnútra Slovenskej republiky, Prezídium Policajného zboru, Prezident policajného zboru, C. X, H., v konaní o preskúmanie rozhodnutia žalovaného, a to personálneho rozkazu 1. viceprezidenta Policajného zboru č. 26 zo dňa 29.6.2011 v spojení s rozhodnutím Prezidenta Policajného zboru č.p. SLV-PS- PK-156/2011 zo dňa 3.10.2011 takto
Súd vyslovuje svoju miestnu nepríslušnosť a vec p o s t u p u j e Krajskému súdu v Bratislave ako súdu príslušnému.
Žalobou zo dňa 6.12.2011 sa žalobca prostredníctvom splnomocneného zástupcu domáhal preskúmania zákonnosti rozhodnutia žalovaného, a to personálneho rozkazu 1. viceprezidenta Policajného zboru č.26 zo dňa 29.6.2011 o preložení žalobcu podľa § 35 ods.1 písm. a/ zákona č. 73/1998 Z.z. v znení neskorších predpisov v spojení s rozhodnutím Prezidenta Policajného zboru č.p. SLV-PS-PK-156/2011 zo dňa 3.10.2011.
V zmysle ustanovenia § 246a ods.1 zákona č. 99/1963 Zb. (Občiansky súdny poriadok, ďalej len O.s.p. ) miestne príslušný je súd, v ktorého obvode má sídlo správny orgán, ktorého rozhodnutie a postup sa preskúmava, ak nie je ustanovené inak. Ak ide o rozhodnutie orgánu s pôsobnosťou pre celé územie Slovenskej republiky, okrem ústredných orgánov štátnej správy, miestne príslušným je krajský súd, v ktorého obvode je všeobecný súd navrhovateľa.
V zmysle ustanovenia § 250d ods.2 O.s.p. ak predseda senátu zistí, že súd nie je vecne alebo miestne príslušný, postúpi vec uznesením príslušnému súdu.
Z podania žalobcu súd zistil, že ide o vec správneho súdnictva, na prejednanie ktorej je miestne príslušný Krajský súd v Bratislave, preto vec postúpil v zmysle vyššie uvedených ustanovení tomuto súdu.